Sag om konkurskarantæne i tilknytning til behandling af konkursbo
Ret: Retten i Sønderborg (1. instans)
Faggruppe: Civilsag — Konkurskarantæne
Sagsemner: Konkurs og anden insolvens;

RETTEN I SØNDERBORG
KENDELSE

afsagt den 16. juli 2020

Sag BS-23728/2020-SON

Virksomhed, CVR nr., SKS 7/2020 under konkurs v/kurator, advokat Erik
Dreyer (advokat Erik Dreyer)

Og

Adv. Erik Dreyer

mod

Sagsøgte

Denne afgørelse er truffet af Dommer.

Sagens baggrund og parternes påstande

Denne sag drejer sig om konkurskarantæne i tilknytning til behandling af kon-
kursboet Virksomhed.

Kurator har i processkrift af 15. juni 2020 fremsat påstand om, at Sagsøgte
pålægges konkurskarantæne i tre år.

Sagsøgte har ikke svaret i sagen.

Sagen er afgjort på skriftligt grundlag.



2

Oplysningerne i sagen
Denne kendelse indeholder ikke en fuldstændig sagsfremstilling, jf. konkurs-
lovens § 160, stk. 2, jf. § 243, jf. retsplejelovens § 218 b, jf. § 218 a, stk. 2.

Virksomhed, CVR nr. blev stiftet den 1. februar 2006 af Sagsøgte som en
enkeltmandsvirksomhed med Sagsøgte som fuldt ansvarlig deltager. Sagsøgte
har siden den 1. februar 2006 og frem til den 20. januar 2020 været registreret
som fuld ansvarlig deltager i fir-maet.

Skifteretten modtog en konkursbegæring mod Virksomhed den 8. januar 2020.
Konkursrekvirenten var SKAT. Skifteretten afsagde konkursdekret den 20.
janaur 2020, og antog advokat Erik Dreyer som kurator.

På baggrund af en indstilling fra kurator har skifteretten den 20. maj 2020 truf-
fet afgørelse om, at der skal indledes konkurskarantænesag.

Det fremgår af en § 125, stk. 3 redegørelse af 20. maj 2020, at der i boet er
registreret aktiver for ca. kr. 12.300 og anmeldt passiver med ca. kr. 5.680.000.
Det fremgår endvidere, at:

”…
Kurator er ikke i besiddelse af virksomhedens regnskaber. Videre er bogføringen
ikke ajourført, hvorfor oplysninger fra E-conomic ikke kan lægges til grund.
Imidlertid fremgår det af de peronlige skatteoplysninger (R75), at selskabet hav-
de en nettoomsætning på kr. 946.865 samt anlægsaktiver med kr. 23.619,
hvoref-ter egenkapitalen var negativ med kr. 1.605.302.
…”

Kurator har i sit processkrift anført følgende:

”…
Enkeltmandsvirksomheden blev stiftet den 1. februar 2006 af Sagsøgte.
Virksomheden havde til formål at drive tømrer- og bygningssnedker-
virksomhed. Selskabs-rapporten fremlægges som bilag 1.

Den 8. januar 2020 indleverede Gældsstyrelsen en konkursbegæring på
baggrund af et samlet krav på kr. 3.006.391,09. Konkursbegæringen fremlægges
som bilag 2.
Der blev afsagt konkursdekret den 20. januar 2020, hvor advokat Erik Dreyer
blev udpeget som kurator. Udskrift af retsbogen fremlægges som bilag 3.



3

Virksomheden har en samlet gæld på kr. 5.678,162,15. Udover Gældsstyrelsen
har DLR Kredit A/S anmeldt krav med kr. 1.924.107,45 og Broager Sparekasse
har anmeldt et krav på kr. 712.501,62, hvilket hidrører fra ejendommen fallenten
er bosiddende i. Gælden til Gældsstyrelsen hidrører hovedsageligt fra
manglende betaling af A-skat, B-skat, restskat, moms og AM-bidrag.
Gældbogen fremlægges som bilag 4.

Videre har kurator foretaget undersøgelser af, hvorvidt der er indberettet skat og
moms. Af skattekontoen fremgår det, at der senest er indberettet moms den 18.
juni 2018. Der er lø-bende indberettet skat. Videre er der løbende foretaget min-
dre indbetalinger til kontoen, hvoraf den seneste var den 17. januar 2020, hvor
der blev indbetalt kr. 9.658,00. Skatte kon-toen fremlægges som bilag 5.

Kurator er ikke i besiddelse af regnskabsbilag. Sagsøgte opfordres til at
fremlæg-ge disse.

Kurator har af fallenten fået oplyst, at bogføringen er foregået i regnskabspro-
grammet Economic. Kurator kan ved en gennemgang heraf konstatere, at bogfø-
ringen ikke er intakt.

ANBRINGENDER:
Til støtte for den nedlagte påstand gøres det gældende,

at Sagsøgte har udvist groft uforsvarlig forretningsførel-se af Virksomhed,

at fristdagen i boet er den 8. januar 2020,

at der i boet er en betydelig gæld, hvorfor virksomhedens kreditorer har
lidt tab i sær-deleshed SKAT,

at der ikke er bogført i overensstemmelse med bogføringslovens regler,
hvorfor bog-føringsloven ikke er overholdt,

at momsloven ikke er overholdt, idet der ikke er indberettet moms efter
den 18. juni 2018,

at opkrævningslovens § 2 ikke er overholdt,

at Sagsøgte bør idømmes konkurskarantæne, således han ikke må deltage
i ledelsen af en erhvervsvirksomhed uden at hæfte personligt og ube-
grænset for virksomhedens forpligtelser, jf. konkurslo-vens § 159.

…”

Sagsøgte har den 18. juni 2020 kvitteret for modtagelse af sa-gen på
minretsag.dk, men har ikke i øvrigt svaret i sagen.



4

Skifterettens begrundelse og resultat

Sagsøgte har ikke svaret i sagen, og skifteretten lægger der-for kurators
oplysninger om sagens faktiske omstændigheder til grund, jf. kon-kurslovens
§ 162, stk. 6.

Efter bevisførelsen og da sagsøgte ikke har efterkommet den af kurator
fremsat-te provokation, finder skifteretten at måtte lægge til grund,
enkeltmandsfirma-ets bogføring og regnskabsbilag ikke er afleveret til kurator
af sagsøgte, som den ansvarlige for driften, og at kurator og offentlige
myndigheder derfor ikke har haft mulighed for at foretage kontrol af de
økonomiske dispositioner, som er foretaget, jf. princippet i UFR 2015/2369 og
UFR 2018/3543 modsætningsvist.

På denne baggrund finder skifteretten, at Sagsøgte har ud-vist groft uforsvarlig
forretningsførelse, og at han derfor fremover er uegnet til at deltage i ledelsen
af en erhvervsvirksomhed.

Herefter, og under hensyn til hans handlemåde og omstændighederne i øvrigt,
finder skifteretten, at det ikke er urimeligt at pålægge Sagsøgte
konkurskarantæne, jf. konkurslovens § 157, stk. 1 og 2.

Karantæneperioden fastsættes til 3 år, idet der ikke findes at være grundlag for
at fravige udgangspunktet herom, jf. konkurslovens § 158, stk. 1.

Som følge af sagens resultat, skal Sagsøgte betale sagens om-kostninger til
statskassen, jf. konkurslovens § 165.

T H I  B E S T E M M E S :

Sagsøgte, født den 3. november 1975 pålægges konkurska-rantæne således, at
Sagsøgte ikke må deltage i ledelsen af en erhvervsvirksomhed uden at hæfte
personligt og ubegrænset for virksomhe-dens forpligtelser, jf. konkurslovens §
159, 1. pkt.

Den pålagte konkurskarantæne løber i 3 år regnet fra det tidspunkt, hvor ken-
delsen er endelig. I tilfælde af at en tidligere pålagt konkurskarantæne endnu
ikke er udløbet, løber konkurskarantænen fra udløbet af den senest pålagte
konkurskarantæne og udløber senest 10 år efter den oprindelige afgørelse.

Sagsøgte betaler inden 14 dage i sagsomkostninger til Statskassen kr. 10.625.



5

Der tillægges kurator, advokat Erik Dreyer, tlf. 74721010, cvr nr. 201164333 i
salær vedrørende j.nr. 602-67106b kr. 8.500 + moms kr. 2.125 - i alt kr.
10.625, hvilket beløb udredes af statskassen.

Sagsomkostningerne forrentes efter rentelovens § 8 a.

Sagen blev sluttet.